CELEX: 62007TN0422
Language: mt
Date: 2007-11-16 00:00:00
Title: Kawża T-422/07: Rikors ippreżentat fis- 16 ta' Novembru 2007 — DJEBEL vs Il-Kummissjoni

8.3.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 64/40
            
         Rikors ippreżentat fis-16 ta' Novembru 2007 — DJEBEL vs Il-Kummissjoni
   (Kawża T-422/07)
   (2008/C 64/65)
   Lingwa tal-kawża: Il-Portugiż
   Partijiet
   
      Rikorrenti: DJEBEL, SGPS, SA (Funchal, il-Portugall) (rappreżentanti: M. Andrade Neves u S. Castro Caldeira)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               tannulla d-Deċiżjoni tal-Kummissjoni tal-Komunitajiet Ewropej ta' l-10 ta' Mejju 2007, ippubblikata fil-Ġurnal Uffiċjali ta' l-Unjoni Ewopea fl-24 ta' Awwissu 2007, dwar l-għajnuna mill-Istat C 4/2006 (ex N 180/2005) — Il-Portugall — Għajnuna lil Djebel [innotifikata bin-numru C(2007) 1959] (ĠU L 219, p. 30).
            
         
               —
            
            
               li l-Qorti tal-Prim'Istanza tikkonstata li:
               
                           —
                        
                        
                           l-għajnuna mitluba kienet u tibqa' essenzjali għat-twettiq tal-proġett ta' investiment li jikkonsisti fl-akkwist tal-kapital ta' RASH u ta' l-akkwist sussegwenti tal-Hotel Rio Atlàntico;
                        
                     
                           —
                        
                        
                           l-għajnuna ntalbet qabel ma twettaq l-investiment;
                        
                     
                           —
                        
                        
                           l-proġett ta' Djebel effettivament jikkorrispondi għall-ewwel esperjenza ta' internalizzazzjoni tal-Grupp Pestana;
                        
                     
                           —
                        
                        
                           l-iżvilupp ta' l-imsemmi proġett ma biddilx il-kundizzjonijiet ta' kompetizzjoni ta' l-impriżi Ewropej, kemm dawk stabbiliti fit-territorju Komunitarju kif ukoll dawk li joperaw barra;
                        
                     
                           —
                        
                        
                           l-iżvilupp ta' dan il-proġett ma fisser ebda sitwazzjoni ta' vantaġġ għall-Grupp Pestana li jkun jista' joħloq distorsjoni fil-kummerċ bejn l-Istati Membri;
                        
                     
                           —
                        
                        
                           l-għajnuna mitluba minn Djebel għandha l-istess karatteristiċi bħal dik li ntalbet minn Vila Galé, li l-Kummissjoni approvat permezz tad-deċiżjoni tagħha tal-15 ta' Ottubru 2003.
                        
                     
         
               —
            
            
               li jiġi ddikjarat li l-għoti ta' l-għajnuna lil Djebel, fit-termini u għar-raġunijiet indikati, ma jirriżultax inkompatibbli ma' xi dispożizzjoni tat-Trattat KE u lanqas ma' xi dispożizzjoni leġiżlattiva li twettaqaha;
            
         
               —
            
            
               li jiġi ordnat li tinbidel id-deċiżjoni adottata mill-Kummissjoni fl-10 ta' Mejju 2007 dwar l-għajnuna mitluba minn Djebel, b'mod li din id-deċiżjoni tipprovdi li l-għajnuna in kwistjoni tiġi awtorizzata fit-termini proposti minn Djebel u mill-awtoritajiet Portugiżi.
            
         Motivi u argumenti prinċipali
   L-għajnuna mill-Istat mitluba mir-rikorrenti mhijiex inkompatibbli mad-dispożizzjonijiet applikabbli tat-Trattat KE.
   Djebel kellha aspettativi leġittimi li l-kandidatura tagħha tiġi inkluża fis-SIME u l-Kummissjoni hija marbuta li tirrispetta r-rekwiżiti għall-ammissibbiltà tal-kandidatura li jinsabu fil-liġi tar-Repubblika Portugiża applikabbli għal dan il-każ.
   Il-leġiżlazzjoni Portugiża applikabbli tipprovdi li t-talbiet ippreżentati sal-31 ta' Jannar 2001 jistgħu jinkludu l-ispejjeż ta' investiment imwettqa wara l-1 ta' Lulju 1999 bħala sussidji rimborżabbli.
   L-għajnuna mill-Istat in kwistjoni kienet intiża li tinċentiva u ssostni l-internazzjonalizzazzjoni tal-Grupp Pestana u kienet intalbet qabel ma beda l-investiment.
   Ir-rikorrenti ma tistax tbati dannu minħabba l-fatt li l-awtoritajiet responsabbli damu sabiex jevalwaw il-proġett.
   L-għajnuna mitluba mir-rikorrenti ma tistax tiġi evalwata fid-dawl tal-kuntest ekonomiku u finanzjarju attwali.
   Mingħajr l-għajnuna in kwistjoni, ir-rikorrenti ma kinitx twettaq l-investiment li jikkorrispondi għall-proġett in kwistjoni.
   L-ewwel esperjenza ta' internazzjonalizzazzjoni żviluppata mll-Grupp Pestana tikkorrispondi għall-akkwist mir-rikorrenti fil-kuntest ta' dan il-proġett ta' investiment.
   Fl-1999, il-Grupp Pestana ma kellux mezzi finanzjarji sabiex waħdu jiggarantixxi t-twettiq ta' l-investiment fil-Brażil.
   It-twettiq ta' dan l-investivment ma kellu ebda impatt sinjifikattiv fuq il-kundizzjonijiet kummerċjali ta' l-UE.
   Ma teżisti ebda relazzjoni bejn l-akkwist li sar mir-rikorrenti fil-Brażil u l-espansjoni tal-Grupp Pestana fil-Portugall.
   Il-proġett ta' investiment ippreżentat mir-rikorrenti u l-għajnuna li ngħatat lilha huma kompatibbli mad-dispożizzjonijiet tat-Trattat KE, b'mod partikolari l-Artikolu 87(3) (c) tat-Trattat KE.
   L-għajnuna mogħtija lir-rikorrenti ffaċilitat l-iżvilupp ta' attività ekonomika, li b'hekk taqa' taħt id-deroga li tinsab fl-Artikolu 87(3)(ċ) tat-Trattat KE.
   Ma jeżisti ebda ksur tad-dispożizzjonijiet tat-Trattat KE jew tal-leġiżlazzjoni sussidjarja u ebda effett li joħloq distorsioni tal-kompetizzjoni fis-suq komuni.
   Skond il-prinċipju ta' trattament ugwali, ir-rikorrenti ssostni li, peress li l-proġett ta' investiment in kwistjoni jinkludi l-karatteristiċi kollha li jinsabu fil-progett Vila Galé — li huwa s-suġġett tad-deċiżjoni tal-Kummissjoni tal-15 ta' Ottubru 2003 — id-deċiżjoni tal-Kummissjoni dwar l-għajuna mill-Istat C 4/2006 kellha tkun l-istess bħad-deċiżjoni l-oħra.